fi en fi fi fi fi nl fi fi hbs_lat fi fi fi fi fi fi fi ms fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi ms fi fi fi fi fi fi fi fi fi fi fi en en fi fi fi
Ihmisoikeuksien politiikkaa - käsitteellinen ja retorinen luenta toisen maailmansodan jälkeisistä debateista - Tutkimusportaali - Converis - Jyväskylän yliopisto
Go to Header Go to Main Navigation Go to Content Go to Footer
Päärahoittajan myöntämä tuki (€)
Tutkimus tarkastelee toisen maailmansodan jälkeistä ihmisoikeuksien kieltä nk. ’ei-kansalaisten’
oikeuksiin liittyvän debatin luennan kautta. Se on avaus ihmisoikeuksiin liittyvän
politiikan käsitteellistämiseen. Tutkimuksen keskiössä on se, kuinka ihmisoikeuksista
puhutaan ja kuinka erilaisilla näkökulmilla argumentoidaan. Teesi on, että ihmisoikeudet eivät
ole jotakin debatin ulottumattomissa, ’politiikan yläpuolella olevia’, tai itsestään selviä. Sen
sijaan ne ymmärretään kiistanalaisina, poliittisina ja historiallisesti kontingentteina. Empiiriseen
aineistoanalyysiin painottumalla projekti avaa uuden näkökulman ihmisoikeuksien poliittiseen
luentaan. Tutkimuksessa tarkastellaan ihmisoikeusdokumenttien kirjoittamiseen liittyvää
aineistoa ja analysoidaan sitä retorisesta ja käsitteellisestä näkökulmasta käsin. Kontekstina
on ihmisoikeuspuheen momentum 1940-luvun lopussa ja 50-luvun alussa. Tutkimus tarttuu
ihmisoikeuksien problematiikkaan nostamalla poliittisesti näennäisen marginaaliset hahmot,
kuten ’turvapaikanhakijat’, ’pakolaiset’, ’paperittomat’ ja ’valtiottomat henkilöt’ tarkastelun
keskiöön. Tavoitteena on poliittinen analyysi ja luenta ihmisoikeuksista, joka ei ole
merkityksellinen ainoastaan menneisyyden vaan myös nykykeskustelujen näkökulmasta.
Yhteiskuntatieteiden ja filosofian laitos
Pakolaisten oikeusasemaa koskeva yleissopimus
Viimeisin päivitys 2022-06-07 klo 12:39
Jyväskylän yliopisto | Tutkimus- ja innovaatiopalvelut
Palveluita tutkijalle (HelpJYU) | converis-support@jyu.fi